section_heading: Djelovanje
paragraph_text: Klonazepam pokazuje farmakološke osobitosti koje su zajedničke svim benzodiazepinima, a to su antiepileptički, sedativni, mišićno relaksirajući i smirujući učinci. Brzo djeluje te prigušuje mnoge tipove epileptičke aktivnosti stoga se može koristiti za liječenje svih tipova epilepsije. Jedna od njegovih pozitivnih strana je ta što je praktički netoksičan, osim u primjeni s drugim agensima koji djeluju na centralni živčani sustav, osobito u kombinaciji s opijatima (Metadonum, Morfinum, Diacetilmorfin, Tramadol, Fentanil), alkoholom, antikolinergičnim lijekovima( Biperiden, Atropin, Hioscijanin)i drugim benzodiazepinima. Tada postaje toksičan i sinergistički nadopunjuje djelovanja ostalih agenasa što rezultira opasnim nuspojavama od pada krvnog tlaka, depresije disanja, usporenja srčanog ritma, nesvjestica do kome, kardio-vaskularni kolaps i na kraju može prouzročiti smrt